Source: https://narva-joesuu.ee/et/planeeringute-avalik-valjapanek
Timestamp: 2020-05-29 23:19:04+00:00

Document:
Narva-Jõesuu linna Narva-Jõesuu linnas Vabaduse tn 68 asuva kinnistu ja selle lähiümbrust hõlmava maa-ala detailplaneeringu vastuvõtmisest ja avalikust väljapanekust teatamine
Narva-Jõesuu linnavalitsus teatab, et Narva-Jõesuu Linnavalitsuse 20.05.2020 korraldusega nr 234 võeti vastu ja suunati avalikule väljapanekule Narva-Jõesuu linna Narva-Jõesuu linnas Vabaduse tn 68 asuva kinnistu ja selle lähiümbrust hõlmava maa-ala detailplaneering (edaspidi DP).
DP on avalikul väljapanekul 15.06 – 30.06.2020. Selle aja jooksul on võimalik tutvuda DP materjalidega veebilehel http://narva-joesuu.ee/planeeringute-avalik-valjapanek. Samuti on võimalik materjalidega tutvuda Narva-Jõesuu Linnavalitsuses (J. Poska 26, Narva-Jõesuu linna Narva-Jõesuu linn) kantseleis tööajal.
Avaliku väljapaneku jooksul on igal isikul õigus avaldada DP kohta arvamust. Arvamused saata e-postile info@narva-joesuu.ee kuni 30.06.2020.
Detailplaneeringu ala asub Narva-Jõesuu linna Narva-Jõesuu linnas. Planeeringuala pindala on ca 1 869 m². Detailplaneering on kehtiva üldplaneeringuga kooskõlas. Planeeringuala arendajaks on maaomanik. Käesoleva detailplaneeringu lahendus näeb ette kinnistule kahekordse 4 boksiga ridaelamu rajamise. Detailplaneeringu koostamisega on lahendatud
ehitusõigus, liiklus- ja parkimislahendus, tehnovõrkudega varustatus, haljastuse- ja heakorrastus ning planeeritavale hoonestusele üldiste arhitektuursete tingimuste kirjeldus. Kuna üldplaneeringu järgi on vaadeldav kinnistu korterelamu ala ning omab sobilikku pindala ja keskkonda ning ridaelamu rajamisega järgitakse täisehituse, haljastuse ja parkimise nõuded siis antud lahendus on sobilik ja põhjendatud.
Tegevusega kaasnevad võimalikud mõjud, peamiselt ehitustegevuse ajal, on eeldatavalt väikesed ja nende ulatus piirneb peamiselt planeeringualaga.
Detailplaneering vastab õigusaktidele ning on koostatud vastavuses linna ruumilise arengu eesmärkidega.
Narva-Jõesuu linna Meriküla külas asuva kehtiva üldplaneeringuga kooskõlas oleva Mesi ja Mesilinnu maaüksuste maa-ala detailplaneeringu vastuvõtmisest ja avalikust väljapanekust teatamine
Narva-Jõesuu linnavalitsus teatab, et Narva-Jõesuu Linnavalitsuse 20.05.2020 korraldusega nr 233 võeti vastu ja suunati avalikule väljapanekule Narva-Jõesuu linna Meriküla külas asuva kehtiva üldplaneeringuga kooskõlas oleva Mesi ja Mesilinnu maaüksuste maa-ala detailplaneering (edaspidi DP).
DP on avalikul väljapanekul 15.06 – 30.06.2020. Selle aja jooksul on võimalik tutvuda DP materjalidega veebilehel http://narva-joesuu.ee/planeeringute-avalik-valjapanek.
Samuti on võimalik materjalidega tutvuda Narva-Jõesuu Linnavalitsuses (J. Poska 26, Narva-Jõesuu linna Narva-Jõesuu linn) kantseleis tööajal.
Detailplaneeringu ala asub Narva-Jõesuu linna Meriküla külas, detailplaneeringu ala hõlmab käesoleval ajal olemas olevaid Mesi ja Mesilinnu kinnistuid, detailplaneeringu ala suurus on ca 25ha. Detailplaneeringu lahendusega jagatakse Mesi ja Mesilinnu kinnistud kuueks ning moodustatakse uued kruntidevahelised piirid. Moodustavate kinnistute suurus on suurem kui kolm hektarit. Planeeringu kohaselt on määratud ehitusõigus igale kinnistule üksikelamu ja kuni kolme abihoone rajamiseks. Samuti on detailplaneeringuga lahendatud planeeritava maa-ala heakorrastus, haljastus, juurdepääsuteed, liikluskorraldus ja vajalikud tehnovõrgud.
Narva-Jõesuu linna Narva-Jõesuu linnas J. Poska tn 72 asuva kinnistu detailplaneeringu avalikust väljapanekust teatamine
Narva-Jõesuu linnavalitsus teatab, et Narva-Jõesuu Linnavalitsuse 20.05.2020 korraldusega nr 232 suunati avalikule väljapanekule Narva-Jõesuu linna Narva-Jõesuu linnas J. Poska tn 72 asuva kinnistu detailplaneering (edaspidi DP).
Planeeritava ala suurus on ca 0,8 ha ning hõlmab J. Poska 72 kinnistut pindalaga 6471 m² katastriüksuse tunnusega 51301:004:0083 (sihtotstarve 100 % elamumaa) ning katastrisse kandmata maa-ala kuni J. Poska tänava asfaltkatteni. DP kontaktvööndis J. Poska tänava vastaspoolel paiknevad põhiosas tiheasustuse elamualad. Planeeritav ala on hoonestamata elamumaa, kinnistul kasvab kõrghaljastus – põhiosas männimets, osaliselt ka lehtpuud.
Planeeringueesmärk on J. Poska tn 72 kinnistu (registriosa 1151008 https://xgis.maaamet.ee/ky/51301:004:0083) kolmeks jagamine ja igale kinnistule kaksikelamu planeerimine; ehitusõiguse, liiklus- ja parkimislahenduse väljatöötamine, tehnovõrkudega varustatuse planeerimine, vajalike servituutide seadmine, haljastuse- ja heakorrastuse põhimõtete kindlaksmääramine ning planeeritavale hoonestusele üldiste arhitektuursete tingimuste seadmine. Kõigi kolme krundi arhitektuurne lahendus peab olema ühtses stiilis. Detailplaneeringu lahendus on kehtiva üldplaneeringuga kooskõlas.
Narva-Jõesuu linna Narva-Jõesuu linnas J. Poska tn 72 asuva kinnistu detailplaneeringu avaliku väljapaneku edasilükkamine
11.02.2020. a korraldusega nr 78 Narva-Jõesuu Linnavalitsus võttis vastu ja suunas avalikule väljapanekule Narva-Jõesuu linna Narva-Jõesuu linnas J. Poska tn 72 asuva kinnistu detailplaneeringu. Korraldusega nr 78 oli määratud avaliku väljapaneku ajaks 09.03.2020 – 23.03.2020. a.
Eriolukorra tõttu on 07.04.2020 Narva-Jõesuu Linnavalitsuse korraldusega nr 171 korraldusega nr 78 määratud detailplaneeringu avalik väljapanek edasi lükatud.
Narva-Jõesuu Linnavalitsus korraldab eelmainutud detailplaneeringu uue avaliku väljapaneku ning tagab juurdepääsu planeeringu menetlusega seotud dokumentidele peale eriolukorra lõppemist.
Kehtiva üldplaneeringu kohase Narva-Jõesuu Kalda tn 32, 32a, 36 ja 38 kinnistute detailplaneeringu ja selle keskkonnamõju strateegilise hindamise aruande vastuvõtmisest ning avaliku väljapaneku korraldamisest teavitamine
Planeerimisseaduse (PlanS) § 87 lg-le 6 alusel teatame, et Narva-Jõesuu Linnavolikogu 26.02.2020 otsusega nr 136 on vastu võetud Narva-Jõesuu Kalda tn 32, 32a, 36 ja 38 kinnistute detailplaneeringu ja selle keskkonnamõju strateegilise hindamise aruanne.
Detailplaneeringu avalik väljapanek toimub 24.03 – 24.04.2020.a. Avalikul väljapanekul oleva detailplaneeringu materjalidega saab tutvuda Narva-Jõesuu Linnavalitsuse kantseleis aadressil J. Poska tn 26, II korrus, Narva-Jõesuu linn, tööajal või Narva-Jõesuu Linnavalitsuse koduleheküljel http://narva-joesuu.ee/planeeringute-avalik-valjapanek (alalõik: Arendus ja planeerimine -> Detailplaneeringud -> Planeeringute avalik väljapanek).
Ettepanekuid ja vastuväiteid detailplaneeringule saab esitada kirjalikult Narva-Jõesuu Linnavalitsusele kuni 24.04.2020.a aadressil J. Poska tn 26, 29023, Narva-Jõesuu või e-mailil info@narva-joesuu.ee.
Detailplaneeringu põhieesmärgiks on seni hajusalt olnud kalapaatide sildumis- ja hoiustamisvõimalused siduda koos uute kavandatavate rajatiste ja hoonetega ühtseks sadamakompleksiks, milles on võimalik turvaliselt osutada sadamateenuseid. Detailplaneeringuga lahendatakse alal kalapaatide sildumine ja hoiustamine ning muudetakse paatide veeskamine ohutuks. Selleks nähakse kinnistule kahe ette slipi rajamine. Slipi kõrvale on kavandatud kai, mille ääres on kalapaatidel võimalik silduda ja näiteks oma püütud kalu müüa. Planeeritava ala suurus on ca 4,4 ha. Planeeritav ala asub Narva- Jõesuu idaosas Narva jõe kaldal. Ühelt poolt piirab ala Narva jõgi, teiselt poolt Narva jõe oru nõlv. Täpsemalt planeeringuala piiridega saab tutvuda detailplaneeringu materjalides põhijoonisel.
Detailplaneeringu keskkonnamõju strateegilise hindamise aruanne leiab, et detailplaneeringuga parandatakse Narva-Jõesuu linna sotsiaalmajanduslikku keskkonda ja luuakse täiendavad/paremad arengueeldused puhkemajanduse ja kalandusalase ning turismialase konkurentsivõime tõstmiseks. Riigipiiriülese keskkonnamõju esinemist planeeringu elluviimisega ei kaasne.
Narva-Jõesuu linna Narva-Jõesuu linnas J. Poska tn 72 asuva kinnistu detailplaneeringu vastuvõtmine ja avalikust väljapanekust teatamine
Narva-Jõesuu linnavalitsus teatab, et Narva-Jõesuu Linnavalitsuse 11.02.2020 korraldusega nr 78 võeti vastu ja suunati avalikule väljapanekule Narva-Jõesuu linna Narva-Jõesuu linnas J. Poska tn 72 asuva kinnistu detailplaneeringu (edaspidi DP). DP on avalikul väljapanekul 09.03 – 23.03.2020. Selle aja jooksul on võimalik tutvuda DP materjalidega veebilehel http://narva-joesuu.ee/planeeringute-avalik-valjapanek. Samuti on võimalik materjalidega tutvuda Narva-Jõesuu Linnavalitsuses (J. Poska 26, Narva-Jõesuu linna Narva-Jõesuu linn) kanseleis tööajal. Avaliku väljapaneku jooksul on igal isikul õigus avaldada DP kohta arvamust. Arvamused saata e-postile info@narva-joesuu.ee kuni 23.03.2020.
Planeeringu eesmärk on J. Poska tn 72 kinnistu (registriosa 1151008) kolmeks jagamine ja igale kinnistule kaksikelamu planeerimine; ehitusõiguse, liiklus- ja parkimislahenduse väljatöötamine, tehnovõrkudega varustatuse planeerimine, vajalike servituutide seadmine, haljastuse- ja heakorrastuse põhimõtete kindlaksmääramine ning planeeritavale hoonestusele üldiste arhitektuursete tingimuste seadmine. Kõigi kolme krundi arhitektuurne lahendus peab olema ühtses stiilis. Detailplaneeringu lahendus on kehtiva üldplaneeringuga kooskõlas.
Narva-Jõesuu linna Mustanina külas Materjalide ladu asuva kinnistu detailplaneeringu vastuvõtmisest ja avalikust väljapanekust teatamine.
Narva-Jõesuu linnavalitsus teatab, et Narva-Jõesuu Linnavalitsuse 26.11.2019 korraldusega nr 553 võeti vastu ja suunati avalikule väljapanekule Narva-Jõesuu linna Mustanina külas Materjalide ladu kinnistu detailplaneering (edaspidi DP).
DP on avalikul väljapanekul 18.12.2019 -09.01.2020. Selle aja jooksul on võimalik tutvuda DP materjalidega veebilehel http://narva-joesuu.ee/planeeringute-avalik-valjapanek. Samuti on võimalik materjalidega tutvuda linnavalitsuses (Koidu 25, Narva-Jõesuu) kantseleis tööajal. Avaliku väljapaneku jooksul on igal isikul õigus avaldada DP kohta arvamust. Arvamused saata e-postile info@narva-joesuu.ee kuni 09.01.2020.
DP oli algatatud Narva-Jõesuu Linnavalitsuse 04.06.2019 korraldusega nr 281. DP on kehtiva üldplaneeringuga kooskõlas. DP ala pindala on ca 4890 m². Täpsemalt planeeringuala piiridega saab tutvuda detailplaneeringu materjalides põhijoonisel. Planeeringu eesmärgiks on olemasoleva laohoone laiendamine. Kavandatud tegevus ei põhjusta eeldatavalt negatiivset
keskkonnamõju, küll võib positiivse mõjuna välja tuua territooriumi korrastamise. Tegevusega kaasnevad võimalikud mõjud, peamiselt ehitustegevuse ajal, on eeldatavalt väikesed ja nende ulatus piirneb peamiselt planeeringualaga.
seletuskiri: Materjalide_ladu_DP_vastuvõtmiseks.asice
Teade Kalda tn 32, 32a, 36 ja 38 detailplaneeringu ja selle keskkonnamõju strateegilise hindamise aruande eelnõu avaliku väljapaneku ja avaliku arutelu tulemustest
Planeerimisseaduse (PlanS) § 124 lg 7 kohaselt ning PlanS § 84 lg 1 alusel teavitame kehtiva üldplaneeringu kohase Kalda tn 32, 32a, 36 ja 38 detailplaneeringu ja selle keskkonnamõju strateegilise hindamise aruande eelnõu avaliku väljapaneku ja avaliku arutelu tulemustest.
Avalik väljapanek toimus 12.08.-12.09.2019 ja avalik arutelu toimus 07.10.2019 kell 14.00 Narva-Jõesuu huvikeskuse hoone valges saalis (Kesk tn 3, Narva-Jõesuu linn).
Avaliku väljapaneku jooksul laekus üks kirjalik arvamus, millele edastati kirjalik vastus.
Avaliku arutelu ajal tehti paar ettepanekut, mis põhimõtteliselt ei muuda detailplaneeringu lahendust, kuid tagavad planeeritava ala parema toimimise.
Kõik ettepanekud viiakse planeeringu lahendusse, keskkonnamõju strateegilise hindamise eelnõu muutmine ei ole vajalik.
Kehtiva üldplaneeringu kohase Narva-Jõesuu linna Suur-Lootsi tn 1, 1c, 1d, 5, 7 ja 9, Tuletorni tn 1 ja Supelrand R1 kinnistute ja selle lähiala detailplaneeringu avalikust arutelust teavitamine
Planeerimisseaduse (PlanS) § 124 lg 7 kohaselt ning PlanS § 88, 127 alusel teavitame, et üldplaneeringu kohase Narva-Jõesuu Suur-Lootsi tn 1, 1c, 1d, 5, 7 ja 9, Tuletorni tn 1 ja Supelrand R1 kinnistute ja selle lähiala detailplaneeringu avaliku väljapaneku tulemuste avalik arutelu toimub 27.08.2019 kell 14.00 Valges saalis Kesk tn 3 Narva-Jõesuu linna
Narva-Jõesuu linnas.
Avaliku väljapaneku ajal laekus üks kirjalik arvamus. Arutelul tutvustatakse esitatud kirjalikku arvamust ning põhjendatakse detailplaneeringu koostamisel valitud lahendusi ja esitatakse oma seisukoht esitatud arvamuse kohta ning vajadusel vastatakse muudele detailplaneeringut käsitlevatele küsimustele.
Detailplaneeringu koostamise põhieesmärgiks on kujundada alale terviklik multifunktsionaalne linnaruum. Selleks on vajalik kruntida ümber planeeringualal paiknevad kinnistud, määrata moodustatavatele kruntidele ehitusõigus elamute, hotelli, sadama-ala, promenaadi ja avalikult kasutatava väljaku ehitamiseks, määrata heakorrastuse ja tehnovõrkudega varustamise põhimõtted.
Planeeringuala puhul on tegemist endise tööstusmaastikuga, mida kavatsetakse muuta kaasaegseks linna piirkonnaks. Planeeritud ala suurus on ca 7,6 ha ning ala paikneb
Narva-Jõesuu linnas endise kalurikolhoosi „Oktoober" territooriumil.
Täpsemalt planeeringuala piiridega saab tutvuda planeeringumaterjalides. Detailplaneeringule on koostatud keskkonnamõju strateegiline hindamine (KSH) ning KSH aruandest saab järeldada, et detailplaneeringuga kavandatava tegevusega kaasnevad mõjud ei ole tugevad ning ei ületa keskkonnataluvust.
Kalda tn 32, 32a, 36 ja 38 detailplaneeringu ja selle keskkonnamõju strateegilise hindamise aruande eelnõu avalikustamine
Narva-Jõesuu linnavalitsus teatab, et Kalda tn 32, 32a, 36 ja 38 detailplaneeringu (DP) ja selle keskkonnamõju strateegilise hindamise (KSH) aruande eelnõu on avalikul väljapanekul 12.08.-12.09.2019. Selle aja jooksul on DP ja KSH aruanne eelnõu kättesaadavad http://narva-joesuu.ee/planeeringute-avalik-valjapanek. Samuti on võimalik materjalidega tutvuda linnavalitsuses (Koidu 25, Narva-Jõesuu) kanseleis tööajal. Avaliku väljapaneku jooksul on igal isikul õigus avaldada DP ja KSH aruande eelnõu kohta arvamust. Arvamused saata e-postile info@narva-joesuu.ee. Laekunud arvamuste arutamiseks toimub avalik arutelu 07.10.2019 kell 14.00 Narva-Jõesuu huvikeskuse hoone valges saalis (Kesk tn 3, Narva-Jõesuu linn).
DP ja selle KSH koostamine algatati Narva-Jõesuu Linnavolikogu 22.06.2016 otsusega nr 130.
Detailplaneeringu põhieesmärgiks on seni hajusalt olnud kalapaatide sildumis- ja hoiustamisvõimalused siduda koos uute kavandatavate rajatiste ja hoonetega ühtseks sadamakompleksiks, milles on võimalik turvaliselt osutada sadamateenuseid. Detailplaneeringuga lahendatakse alal kalapaatide sildumine ja hoiustamine ning muudetakse paatide veeskamine ohutuks. Selleks nähakse kinnistule kahe ette slipi rajamine. Slipi kõrvale on kavandatud kai, mille ääres on kalapaatidel võimalik silduda ja näiteks oma püütud kalu müüa.
Planeeritava ala suurus on ca 4,4 ha. Planeeritav ala asub Narva-Jõesuu linna Narva-Jõesuu linnas Planeeringuala asub Narva- Jõesuu idaosas Narva jõe kaldal. Ühelt poolt piirab ala Narva jõgi, teiselt poolt Narva jõe oru nõlv. Täpsemalt planeeringuala piiridega saab tutvuda detailplaneeringu materjalides põhijoonisel.
KSH aruanne leiab, et detailplaneeringuga parandatakse Narva-Jõesuu linna sotsiaalmajanduslikku keskkonda ja luuakse täiendavad/paremad arengueeldused puhkemajanduse ja kalandusalase ning turismialase konkurentsivõime tõstmiseks. Riigipiiriülese keskkonnamõju esinemist planeeringu elluviimisega ei kaasne.
Dokumendid (ZIP 49,1 MB) leiad SIIT ...
Kehtiva üldplaneeringu kohase Narva-Jõesuu linna Suur-Lootsi tn 1, 1c, 1d, 5, 7 ja 9, Tuletorni tn 1 ja Supelrand R1 kinnistute ja selle lähiala detailplaneeringu ja selle keskkonnamõju strateegilise hindamise aruande vastuvõtmisest ning avaliku väljapaneku korraldamisest teavitamine
Print Kehtiva üldplaneeringu kohase Narva-Jõesuu linna Suur-Lootsi tn 1, 1c, 1d, 5, 7 ja 9, Tuletorni tn 1 ja Supelrand R1 kinnistute ja selle lähiala detailplaneeringu ja selle keskkonnamõju strateegilise hindamise aruande vastuvõtmisest ning avaliku väljapaneku korraldamisest teavitamine
Planeerimisseaduse (PlanS) § 124 lg 7 kohaselt ning PlanS § 134 alusel teavitame, et Narva-Jõesuu Linnavolikogu 31.05.2019 otsusega nr 99 on vastu võetud üldplaneeringu kohane Narva-Jõesuu Suur-Lootsi tn 1, 1c, 1d, 5, 7 ja 9, Tuletorni tn 1 ja Supelrand R1 kinnistute ja selle lähiala detailplaneering ning selle keskkonnamõju strateegilise hindamise aruanne.
PlanS § 87 lg 5 alusel teavitame et, eelmainitud detailplaneeringu avalik väljapanek toimub 01.07 – 30.07.2019.a. Avalikul väljapanekul oleva detailplaneeringu materjalidega saab tutvuda Narva-Jõesuu Linnavalitsuse kantseleis aadressil Koidu tn 25, III korrus, Narva-Jõesuu linn, tööajal või Narva-Jõesuu Linnavalitsuse koduleheküljel http://narva-joesuu.kovtp.ee (alalõik: Arendus ja planeerimine -> Detailplaneeringud). Ettepanekuid ja vastuväiteid detailplaneeringule saab esitada kirjalikult Narva-Jõesuu Linnavalitsusele kuni 30.07.2019.a aadressil Koidu tn 25, 29023, Narva-Jõesuu või e-mailil info@narva-joesuu.ee.
Detailplaneeringu koostamise põhieesmärgiks on kujundada alale terviklik multifunktsionaalne linnaruum. Selleks on vajalik kruntida ümber planeeringualal paiknevad kinnistud, määrata moodustatavatele kruntidele ehitusõigus elamute, hotelli, sadama-ala, promenaadi ja avalikult kasutatava väljaku ehitamiseks, määrata heakorrastuse ja tehnovõrkudega varustamise põhimõtted. Planeeringuala puhul on tegemist endise tööstusmaastikuga, mida kavatsetakse muuta kaasaegseks linna piirkonnaks. Planeeritud ala suurus on ca 7,6 ha ning ala paikneb Narva-Jõesuu linnas endise kalurikolhoosi „Oktoober" territooriumil. Täpsemalt planeeringuala piiridega saab tutvuda planeeringumaterjalides.
Detailplaneeringule on koostatud keskkonnamõju strateegiline hindamine (KSH) ning KSH aruandest saab järeldada, et detailplaneeringuga kavandatava tegevusega kaasnevad mõjud ei ole tugevad ning ei ületa keskkonnataluvust.
Radooni uuring

References: § 87
 § 124
 § 84
 § 124
 § 88
 § 124
 § 134
 § 87